Enkelte år har Blokhus arrangert en internasjonal sandskulpturfestival på stranden. Strandsanden er ikke egnet til å forme skulpturer av, og sanden må derfor hentes langveis fra. I tillegg til sandskulpturfestivalen avholdes det fra 2013 også en årlig, internasjonal treskulpturfestival og, per 2018, en internasjonal betongfestival. Alle disse festivalene inngår som del av programmet til Skulpturparken Blokhus, et område på over 20 000 kvadratmeter som ifølge dem selv er Danmarks største permanente skulpturpark.